જો કે રેલી દરમ્યાન જ અમૂલ ડેરીના પૂર્વ વાઈસ ચેરમેનનું મોત થતાં પાટીદારોમાં ભારે રોષની લાગણી પ્રસરી જવા પામી છે. સૂત્રોના જણાવ્યા અનુસાર પાટીદાર અનામતની માંગણી કરતાં જ મોતને ભેટેલા ગોરધનભાઈ પટેલનું પાર્થિવ શરીર તેમના વતન શેખડી ગામે લઈ જવામાં આવ્યો હતો અને બપોરના સુમારે તેઓની અંતિમયાત્રા નીકળી હતી. જેમાં મોટી સંખ્યામાં લોકો જોડાયા હતા. અત્રે ઉલ્લેખનીય છે કે સ્વ.ગોરધનભાઈ પટેલે પાંચ વર્ષ સુધી અમૂલ ડેરીના વાઈસ ચેરમેનપદે અને પાંચ વર્ષ ડીરેક્ટરપદે સેવા આપી હતી. આ ઉપરાંત ૩૦ વર્ષ સુધી તેઓ શેખડી દૂધ મંડળીના ચેરમેનપદે પણ રહ્યા હતા. તેમના અકાળે નિધનથી પાટીદાર સમાજમાં ઘેરા શોકની લાગણી વ્યાપી જવા પામી છે.